Wat is Nuut (afgelope 30 dae): Van Dyk-register
Wat is Nuut (afgelope 30 dae)
Ons gebruik genealogiesagteware om die boom aflyn te beheer. Onlangs het ons oorgestap van Legacy Family na Rootsmagic. Ons verwag 'n aantal groeipyne wat hopelik kort voor lank oor sal waai. As u enige iets opmerk wat soos 'n fout lyk, aarsel asseblief nie om met ons kontak op te neem nie.
Ons het onlangs 'n deel van die 1972-kieserslys bekom, waarin die kiesgeregtigde Van Dyks in voorkom. Die persone se werk en adres is ook op die lys, wat help ons meer te leer oor die doen en late van die mense in die stamboom. As mens kyk welke persone almal op dieselfde adres gewoon het, kan ook familiekoppelinge gemaak word. Ongelukkig word vrouens onder hulle getroude van gelys, dus sal ons eers die Van Dyk-nooiens kan vind as die hele lys as soekbare databasis beskikbaar word. Terselfdertyd kan ons wel dan maklik vrouens vind wat aangetroude Van Dyks is. Die toevoegings behels duisende persone en dit sal 'n geruime tyd neem om al die inligting te verwerk.